text: অন্নদা সরকারি উচ্চ বিদ্যালয় বাংলাদেশের ব্রাহ্মণবাড়িয়া জেলার একটি উচ্চ বিদ্যালয়। ১৮৭৫ সালে প্রতিষ্ঠিত এই বিদ্যালয়টি বাংলাদেশের অন্যতম প্রাচীন শিক্ষা প্রতিষ্ঠান।
  
  অবস্থান 
  অন্নদা সরকারী উচ্চ বিদ্যালয় বাংলাদেশের ব্রাহ্মণবাড়িয়া জেলার ব্রাহ্মণবাড়িয়া পৌরসভায় অবস্থিত। ঐতিহ্যবাহী এ বিদ্যালয়টি ব্রাহ্মণবাড়িয়া শহরের প্রাণকেন্দ্রে অবস্থিত।
  
  ইতিহাস 
  ১৮৭৫ সালে প্রতিষ্ঠিত এই বিদ্যালয়টির নামকরণ করা হয় রাজা রায় বাহাদুর অন্নদা প্রসাদ এর নাম অনুসারে।
  
  অবকাঠামো 
  বিদ্যালয়টি কুমিল্লা শিক্ষা বোর্ডের অধীনে পরিচালিত। বিদ্যালয়টির একটি সুবিশাল মাঠ,একটি বাস্কেটবল খেলার মাঠ, দুটি মসজিদ, একটি আধুনিক পাঠাগার, একটি বডিং এবং একটি জিমনেসিয়াম আছে। বিদ্যালয়টি সেই ১৮৭৫  সাল থেকে ব্রাহ্মণবাড়িয়ার ছেলেদের শিক্ষা প্রদান করে আসছে।শিক্ষার মান এবং ফলাফল বিচারে এটি ব্রাহ্মাণবাড়িয়ার অন্য যে কোন বিদ্যালয় থেকে অনেক গুণ এগিয়ে। এই বিদ্যালয় হতে পাশ করা অনেক শিক্ষার্থী দেশ ও বিদেশে স্বনামধন্য অনেক উচ্চ শিক্ষা প্রতিষ্ঠানে অধ্যায়নরত আছে। অনেকে দেশের বিভিন্ন সেবা মূলক কাজে নিয়োজিত আছেন।
  
  ৭.৩৮ একর এলাকা জুড়ে হলুদাভ একতলা বিশিষ্ট প্রশাসনিক ভবন (১৮৭৫ সালে চুন-সুড়কির নির্মিত)একটি ত্রিতল ভবন ,তিনটি দ্বিতল ভবন ,টিনসেটের হলরুম, বিজ্ঞান ভবন,সমৃদ্দ গ্রন্থাগার, কম্পিউটার ল্যাব , জিমনেসিয়াম,বিরাট খেলার মাঠ,মসজিদ,পুকুর ও ছাত্রাবাসসহ প্রাকৃতিক সৌন্দর্যে ভরপুর এক মনোরম পরিবেশে অন্নদা সরকারি উচ্চ বিদ্যালয়ের অবস্থিত। ২০১০ সালে বিদ্যালয়ে দুটো শিফ্‌ট চালু হয়। বর্তমানে অর্থাৎ ২০১৩ শিক্ষাবর্ষে ১ম হতে ১০ম শ্রেণী পর্যন্ত ২০৬০ জন শিক্ষার্থী এই বিদ্যালয়ে অধ্যয়ন করছে।
  
  উল্লেখযোগ্য শিক্ষার্থী
  আহমদ আবদুল কাদের –– ইসলামি চিন্তাবিদ ও রাজনীতিবিদ, খেলাফত মজলিসের মহাসচিব (জ. ১৯৫৫)
  
  তথ্যসূত্র
  
  বহিঃসংযোগ
  
  বিষয়শ্রেণী:ব্রাহ্মণবাড়িয়া জেলার বিদ্যালয়
title: অন্নদা সরকারি উচ্চ বিদ্যালয়